बोलीं-जब वो पैपराजी को डांटती हैं तो मुझे उनका ये एटीट्यूड अच्छा लगता है
Konkona Sen Sharma Speaks About Jaya Bachchan - वेकअप सिड एक्ट्रेस कोंकणा सेन शर्मा ने हाल ही में जया बच्चन की तारीफ की। इस दौरान उन्होने बताया कि उनको जया बच्चन का एटीट्यूड बहुत पसंद है। जया जब भी किसी पैपराजी को डांटतीं हैं तो उन्हें अच्छा लगता है।
वेकअप सिड एक्ट्रेस कोंकणा सेन शर्मा ने हाल ही में जया बच्चन की तारीफ की। इस दौरान उन्होंने बताया कि उनको जया का एटीट्यूड बहुत पसंद है। जया जब भी किसी पैपराजी को डांटतीं हैं तो उन्हें अच्छा लगता है। इंटरव्यू के दौरान कोंकणा ने फिल्म ‘लगा चुनरी में दाग’ की शूटिंग के दिनों को याद करते हुए बताया कि उस दौरान जया उनसे खूब बातें किया करती थीं।
मुझे आज भी उनका यटीट्यूड पंसद है- कोंकणा 
ईटाइम्स को दिए इंटरव्यू में कोंकणा ने कहा- ‘जब हम साथ में काम करते थे, तो वो हमें ढेर सारी मजेदार कहानियां सुनाती थीं। मुझे आज भी उनका यटीट्यूड पंसद है, जब वो पैपराजी को डांटती हैं। मुझे उनका बकवास न सुनने वाला रवैया अच्छा लगता है। जिस तरह से वो शालीनता, गरिमा और ह्यूमर के साथ लोगों से पेश आती है, वो मुझे बहुत पसंद है। वो सबसे खास हैं।’
कोंकणा ने ‘लागा चुनरी में दाग’ का एक्सपीरियंस शेयर किया 
कोंकाणा ने जया के साथ फिल्म लागा चुनरी में दाग में काम किया था। एक्सपीरिएंस शेयर करते हुए उन्होंने कहा- 'मेरे पास उस वक्त की बेहद खूबसूरत यादें हैं। वो मेरे करियर की शुरुआत थी और हम बनारस में फिल्म की शूटिंग कर रहे थे। फिल्म के ज्यादातर सीन्स बाहर ही शूट किए जाने थे।'
‘मुझे अक्सर घर की याद आया करती थी। तब जया दी मेरा बहुत ख्याल रखा था। भले ही दादा (प्रदीप सरकार) और रानी मुखर्जी बेहतरीन थे, लेकिन मेरे लिए जया दीदी बहुत खास थीं। मैं उनके साथ खुद को बहुत सुरक्षित महसूस करती थी।’
फिल्म 'सन ग्लास' में साथ काम किया, अफसोस वो रिलीज न हो सकी
कोंकणा ने आगे बताया कि उन्होंने रितुपर्णा घोष की फिल्म 'सन ग्लास' में साथ काम किया था। लेकिन वो फिल्म कभी रिलीज नहीं हो हुई। उन्होंने कहा- ‘फिल्म हिंदी और बंगाली में थी, जया जी उसमें मेरी मां का किरदार निभाया था। मैं उन्हें ‘जया दी’ कहती हूं। कोलकाता में सेट पर जया दी और रितु दा के साथ शूटिंग करते हुए हमारी बहुत अच्छी बातचीत हुई। ऐसा लगा जैसे एक परिवार हों।’
मैं जया जी से बहुत प्यार करती हूं
कोंकणा बोलीं- ‘मैं जया बच्चन उर्फ जया भादुड़ी से बहुत प्यार करती हूं। उन्हें अभी भी बंगाल का गर्व माना जाता है। जब मैं बड़ी हो रही थी, तब से उनके बारे में सुनती आ रही हूं। उनके पिता उस दौर के जानेमाने पत्रकार थे।मुझे उनसे डर नहीं लगता था, क्योंकि मैं अक्सर महान आर्टिस्ट के बीच रही हूं। मैं एक कलीग की तरह उसने आसानी से बत कर सकती थी, जो मुझे बहुत अच्छा लगता था।'
